Lagos és una ciutat del Districte de Faro, a Portugal. Segons la tradició, la ciutat fou fundada prop de 2.000 anys abans de la nostra era, i ha estat sota domini dels cartaginesos, romans i musulmans. Després de la conquista cristiana, tingué un paper preponderant en els descobriments, i era la principal ciutat de l'Algarve, posició que prengué Faro després del devastador sisme de 1755. La recuperació en fou difícil per la Guerra del Francés i la Guerra Civil portuguesa; torna a tenir importància a mitjan , amb el desenvolupament de les indústries, sobretot conserveres. Després de la Segona Guerra mundial, substitueix les activitats industrials pel turisme.